Bacut bak ulôn haba sipatah, meunyoëna salah meu'ah lôn pinta.
Pujo keu Allah seulaweuët keu Nabi, beu sabé geubri sabé meulimpah. Rahmat sijahteura keu sahbat ngon ahli, nyang tém padôli peutimang agama.
Meunan chit rahmat keu waréh nabi, ureuëng nyang suci além ulama. Teuma lom meuhat bandum ikhwani, mandum insani saboh agama.
Amma ba'du teuma oh lheuh nyan, bacut peuneusan keu mandum ikhwan. Seulamat neuteuka bak ôn lôn tuwan, neubri sumbangan kritik ngon saran.
Seubab lë kureuëng kayém na salah, kadang beurakah bak tutô bahsa. Meu'ah sinaroë jaroë duwa blah, bèk na lé salah beu ampôn dèëca.
Teurimong geunaséh keu waréh kawôm, ureuëng nyang tulông watè na sosah. Keu manduwa ayah poma ulôn, ureuëng nyang dukông si umu masa.
Beurayeuk dô'a neu lakè keu lôn, beu Allah lindông bak akhé donya.
Bacut bak ulôn haba sipatah, meunyoëna salah meu'ah lôn pinta.